ফোরকান ,খুলনা অফিস ঃ দক্ষিণাঞ্চলে ইউনিয়ন পরিষদ নির্বাচন পরবর্তী সহিংসতা অব্যাহত রয়েছে। তারই অংশ হিসেবে গতকাল বুধবার ভোরে খুলনার রূপসা উপজেলার শ্রীফলতলা ইউনিয়নে পরাজিত চেয়ারম্যান প্রার্থীর সমর্থকরা প্রতিপ বিজয়ী প্রার্থীর সমর্থকদের বসত বাড়ি, রান্না ঘরে অগ্নিসংযোগ এবং মালামাল লুট করে নিয়েছে বলে অভিযোগ পাওয়া গেছে।এতে লুট হওয়া ও অগ্নিকান্ডে য়তির পরিমান প্রায় প্রায় ১৫ লাখ টাকা। এদিকে সিলযুক্ত ব্যালট পেপার উদ্ধারের ঘটনাকে কেন্দ্র করে রূপসা উপজেলার টিএসবাহিরদিয়া ইউনিয়নের উত্তর খাজাডাঙ্গা গ্রামে পুলিশের  সাথে গ্রামবাসীর সংঘর্ষে পুলিশ ও সাংবাদিকসহ ২০ জন আহত হয়েছে। এলাকায় থমথমে অবস্থা বিরাজ করছে। অতিরিক্ত পুলিশ মোতায়েন করা হয়েছে।  প্রতদর্শীরা জানান, গতকাল বুধবার ভোরে ২০/২৫ জনের একদল মুখোশধারী দুর্বৃত্ত প্রথমে জোয়ার গ্রামে নির্বাচিত চেয়ারম্যান মনিরুল হাসান বাপ্পীর সমর্থক জাহিদুলের বাড়িতে হানা দেয়। তারা জাহিদুলের বসত ঘর আগুনে পুড়িয়ে দেয়। এ সময় বসত ঘরে প্রায় ৬০ হাজার টাকার মুল্যবান কাঠ ও আসবাবপত্র ভষ্মিভূত হয। এরপর দুর্বৃত্তরা জাহিদুলের ভাই সাঈদুলের রান্না ঘরটিও আগুনে পুড়িয়ে দেয়। দুর্বৃত্তরা পরবর্তীতে  জাহিদুলের অপর ভাই জাকির শেখের বাড়িতে হানা দেয়। জাকির শেখের স্ত্রী যমুনা অভিযোগ করে বলেন, মঈন বিশ্বাস ও ইমরানের নেতৃত্বে একদল মুখোশধারী দুর্বৃত্ত দরজা ভেঙ্গে ঘরে প্রবেশ করে। তারা ঘরে থাকা এক ভরি স্বর্ণালংকার, নগদ ৫০ হাজার টাকা ও একটি ব্যাটারী চালিত ইজি বাইক লুট করে নিয়ে যায়। একই গ্রামের আজিম উদ্দিন জানান, হামলাকারীরা তারা বাড়ির রান্না ঘর ও বসত ঘরের ছাউনী আগুনে পুড়িয়ে দেয়। এছাড়া তারা একটি টেলিভিশন, নগদ ৫০ হাজার টাকা লুট করে নিয়ে যায়।  নির্বাচিত চেয়ারম্যান মনিরুল হাসান বাপ্পী অভিযোগ করে বলেন, শ্রীফলতলা  ইউনিয়নের পরাজিত চেয়ারম্যান প্রার্থী সরকারি দলের সমর্থক রবিউল ইসলাম বিশ্বাস ও এস এম হাবিবের সমর্থক তালিকাভুক্ত চরমপন্থী ক্যাডার ইকবাল শেখ, নজমাল শেখ, ইমরান, মঈন বিশ্বাস ও মুনজিলের নেতৃত্বে তার সমর্থকদের বাড়িঘরে লুটপাট ও অগ্নি সংযোগ করা হয়। এতে ভুক্তভোগীদের ১৫ লাখ টাকার তি হয়েছে। তারা এখন হামলাকারীদের ভয়ে পালিয়ে বেড়াচ্ছেন।  রূপসা থানার ওসি নাসির খান জানান, তিনি এসব ঘটনার খবর পেয়েছেন। ঘটনাস্থলে পুলিশ টিম পাঠানো হয়েছে। তবে এ ব্যাপারে কেউ থানায় অভিযোগ করেনি। পুলিশ বিষয়টি তদন্ত করছে।  এদিকে সিলযুক্ত ব্যালট  পেপার উদ্ধারের ঘটনাকে কেন্দ্র করে রূপসা উপজেলার টিএসবাহিরদিয়া ইউনিয়নের উত্তর খাজাডাঙ্গা গ্রামে পুলিশের সাথে গ্রামবাসীর সংঘর্ষে মজেদা, কিয়াম শেখ, সোহাগ, আছাবুর, নাসির, জগলুল, আলাউদ্দিন, এবং ইউসুফ রূপসা থানার এসআই গোলাম মোস্তফা, এসআই পলাম, পুলিশ কনস্টেবল সাইফুল, আজিজ, গোলাম, বেলায়েত এপিবিএন সদস্য এইচএম মাসুদসহ ২০ জন আহত হয়। ঘটনার সময় দৈনিক সমকাল ও সময়ের খবরের প্রতিনিধি কৃষ্ণ গোপাল সেন ও দৈনিক প্রবাহের প্রতিনিধি খান মিজানুর রহমানকে মারধর করে। পরে পুলিশ ঘটনাস্থলে গিয়ে পরিস্থিতি নিয়ন্ত্রণে আনে।